Document ID: /roh_data/filtered/fineweb-2-filterrobots_roh.jsonl.gz/71759

Tiefbauamt
Uffizi da construcziun bassa
Ufficio tecnico
Sin la via dal Lucmagn, curt avant il pass, ston vegnir allontanadas – per motivs da segirezza – ulteriuras parts dal grip. La via è charrabla sin in vial.
Las lavurs da sondagi e da nettegiada a la via dal Lucmagn progredeschan cun tutta forza. Il glindesdi passà ha in'emprima part dal grip instabil da var 400 meters cubic pudì vegnir siglientada davent.
Suenter las lavurs da siglientada e da nettegiada dal grip dals ultims dis è la paraid-crap danovamain vegnida giuditgada ord vista geologica. En quest connex è sa confermada la supposiziun ch'ina ulteriura part dal grip da var 500 meters cubic smanatscha medemamain da crudar giu. Questa part dal grip vegn survegliada cun agid da mesiraziuns e duai medemamain vegnir allontanada entaifer las proximas emnas. Las lavurs correspundentas vegnan gia exequidas.
La via dal Lucmagn è puspè averta e charrabla a partir d'immediat. En il sectur da las lavurs da segirada è la via dentant charrabla mo sin in vial. Il traffic vegn reglà cun amplas. Sut www.strassen.gr.ch stattan a disposiziun la charta e la glista da plazzals actuala cun indicaziuns detagliadas davart las lavurs e davart ils impediments.
Part dal plazzal ch'è vegnida segirada